CELEX: 52009XX0326(03)
Language: ro
Date: 2008-12-23 00:00:00
Title: Decizia nr. 844 din 23 decembrie 2008 privind inițierea unei proceduri de acordare a autorizației de prospectare și explorare a resurselor naturale ale subsolului (petrol și gaze naturale) în conformitate cu articolul 2(1)(3) din Legea resurselor naturale ale subsolului, în blocul 1-10 Botevo aflat în provinciile Vratsa și Montana și de notificare cu privire la concursul planificat de acordare a autorizației

26.3.2009   
            
            
               RO
            
            
               Jurnalul Oficial al Uniunii Europene
            
            
               C 72/56
            
         
      DECIZIA NR. 844
   
   din 23 decembrie 2008
   privind inițierea unei proceduri de acordare a autorizației de prospectare și explorare a resurselor naturale ale subsolului (petrol și gaze naturale) în conformitate cu articolul 2(1)(3) din Legea resurselor naturale ale subsolului, în blocul 1-10 „Botevo” aflat în provinciile Vratsa și Montana și de notificare cu privire la concursul planificat de acordare a autorizației
   (2009/C 72/08)
   REPUBLICA BULGARIA
   CONSILIUL DE MINIȘTRI
   În conformitate cu articolul 5(2), articolul 42(1)(1) și articolul 44(3) din Legea resurselor naturale ale subsolului și având în vedere articolul 4(2)(16) și articolul 1(24a) din Legea energiei,
   CONSILIUL DE MINIȘTRI DECIDE:
   
               1.
            
            
               Să inițieze o procedură de acordare a autorizației pentru prospectare și explorare a țițeiului și gazelor naturale la Blocul 1-10 „Botevo”, cu o suprafață de 280,58 km2 și având coordonatele punctelor astfel cum au fost specificate și indicate pe harta din proiectul de contract de prospectare și explorare care face parte integrantă din dosarul de concurs.
            
         
               2.
            
            
               Să anunțe că acordarea autorizației menționate la punctul 1 va avea loc pe baza unui concurs.
            
         
               3.
            
            
               Să specifice că perioada acoperită de autorizația de prospectare și explorare va fi de 5 ani de la data intrării în vigoare a contractului de prospectare și explorare, cu drept de prelungire a acestei perioade în temeiul articolului 31(3) din Legea privind resursele naturale ale subsolului.
            
         
               4.
            
            
               Concursul de acordare a autorizației în conformitate cu punctul 1 va avea loc în a 150-a zi de la data publicării prezentei decizii în Jurnalul Oficial al Uniunii Europene, în clădirea Ministerului Economiei și Energiei, strada Triaditza nr. 8, Sofia.
            
         
               5.
            
            
               Dosarul de concurs se poate achiziționa până cel târziu la ora 17:00, în cea de 120-a zi de la data publicării prezentei decizii în Jurnalul Oficial al Uniunii Europene.
            
         
               6.
            
            
               Notificările de participare la concurs se pot depune până cel târziu la ora 17:00, în cea de 130-a zi de la data publicării prezentei decizii în Jurnalul Oficial al Uniunii Europene.
            
         
               7.
            
            
               Candidaturile pentru concurs se pot depune până cel târziu la ora 17:00, în cea de 144-a zi de la data publicării prezentei decizii în Jurnalul Oficial al Uniunii Europene.
            
         
               8.
            
            
               Concursul nu impune prezența în persoană în timpul procedurii.
            
         
               9.
            
            
               Prețul dosarului de concurs a fost fixat la 500 BGN (500 de leva bulgărești). Dosarul de concurs poate fi achiziționat de la Camera 802 din sediul Ministerului Economiei și Energiei, la adresa: strada Triaditza nr. 8, Sofia, în termenul stabilit la punctul 5.
            
         
               10.
            
            
               Participanții la concurs trebuie să îndeplinească cerințele specificate la articolul 23 alineatul (1) din Legea privind resursele naturale ale subsolului.
            
         
               11.
            
            
               Candidaturile participanților la concurs vor fi evaluate pe baza propunerilor de programe de lucru, instrumente de protecție a mediului și instrumente de formare, bonusuri și, de asemenea, în funcție de capacitățile lor financiare și de gestionare.
            
         
               12.
            
            
               Garanția de participare la concurs este fixată la 10 000 BGN (10 000 leva bulgărești) și trebuie plătită înainte de termenul specificat la punctul 6 în contul Ministerului Economiei și Energiei, după cum se precizează în dosarul de concurs.
            
         
               13.
            
            
               În cazul neadmiterii la concurs a unui candidat, garanția se rambursează în termen de 14 zile de la data la care i s-a notificat candidatului neadmiterea.
            
         
               14.
            
            
               Garanția candidatului câștigător va fi reținută, iar garanțiile tuturor celorlalți candidați se vor rambursa în termen de 14 zile de la publicarea în Monitorul Oficial a deciziei de acordare a autorizației de prospectare și explorare a Consiliului de Miniștri.
            
         
               15.
            
            
               Notificările de participare la concurs și propunerile candidaților cu privire la condițiile concursului trebuie depuse la Ministerul Economiei și Energiei, strada Triaditza nr. 8, Sofia, în conformitate cu dispozițiile articolului 46 din Legea privind resursele naturale ale subsolului.
            
         
               16.
            
            
               Candidaturile pentru concurs trebuie să respecte cerințele și condițiile indicate în dosarul de concurs.
            
         
               17.
            
            
               Concursul poate avea loc chiar dacă este admis un singur candidat.
            
         
               18.
            
            
               Ministerul Economiei și Energiei este autorizat după cum urmează:
               
                           18.1.
                        
                        
                           să transmită textul prezentei decizii spre publicare(a) în Jurnalul Oficial al Uniunii Europene și în Monitorul Oficial, precum și pe site-ul web al Consiliului de Miniștri;
                        
                     
                           18.2.
                        
                        
                           să numească un comitet în vederea organizării și desfășurării concursului.
                        
                     
         
               19.
            
            
               Contestațiile împotriva prezentei decizii se pot adresa Curții Supreme Administrative în termen de 14 zile de la publicarea acesteia în Jurnalul Oficial al Uniunii Europene.
            
         
      
         
            Prim Ministru
         
         Sergeï STANISHEV
         
      
      
         
            Prim-Secretar al Consiliul de Miniștri
         
         Veselin DAKOV
         
      
      
         Exemplar autentic,
         
            Șeful Cancelariei Primului Ministru
         
         Veselin DAKOV